11.3 կանոնում ընդգծվում է երաշխավորված ձևով գործը կարճելու համար` խախտում կատարող անչափահասի (կամ նրա ծնողների կամ խնամակալի) պարտադիր համաձայնության կարևոր նշանակությունը (առանց այդպիսի համաձայնության համայնքների ծառայություններին հանձնելու նպատակով գործի կարճումը կհակասի Հարկադիր աշխատանքի վերացման կոնվենցիային (70)): Սակայն այդպիսի համաձայնությունը չպետք է ընդունվի որպես անվիճարկելի, քանի որ այն երբեմն կարող է անչափահասի կողմից տրվել հուսահատ վիճակում: Կանոնում ընդգծվում է, որ պետք է նվազագույնի հասցնել ստիպողականությունն ու ահաբեկումը գործի կարճման բոլոր մակարդակներում: Անչափահասները չպետք է զգան, որ նրանց նկատմամբ գործադրվում է ճնշում (օրինակ դատական քննությունից խուսափելու համար), կամ ճնշման ենթարկվեն այս կամ այն ձևով գործերը կարճելու համաձայնություն ստանալու նպատակով: Այդ նպատակով առաջարկվում է «դիմումի հիման վրա` իշխանության իրավասու մարմնի» (այդ «իրավասու մարմինը» կարող է տարբեր լինել 14-րդ կանոնում նշվածներից) կողմից երիտասարդ օրինախախտների նկատմամբ կայացրած վճիռների տեղին լինելու օբյեկտիվ գնահատման կանոններ մշակել: